Ari Virtanen
Ari Juha Antero Virtanen (s. 1952 Tampere) on suomalainen fyysikko ja professori. Hän on toiminut vuodesta 1996 lähtien Jyväskylän yliopistossa teollisista sovelluksista vastaavan tutkimuksen johtajana fysiikan laitoksen kiihdytinlaboratoriossa. Kiihdytinlaboratorion tutkimusjohtajaksi hänet nimitettiin vuonna 2010. Jyväskylän yliopiston fysiikan professorina Virtanen on toiminut vuodesta 2017 lähtien.
Jake Virtanen
Virtanen syntyi Brittiläisen Kolumbian New Westminsterissa, mutta kasvoi ja aloitti jääkiekon Abbotsfordin kaupungissa. Calgary Hitmen varasi hänet koko WHL:n varaustilaisuuden ensimmäisenä pelaajana vuonna 2011. Hänen piti pelata kausi 2011–2012 vielä alle 16-vuotiaana lähinnä BCMML-juniorisarjaa Fraser Valley Bruinsin joukkueessa. Kevätkaudella Virtanen pelasi WHL:ssä yhdeksän runkosarja- ja viisi playoff-ottelua tehopistein 3+1=4. Ensimmäisellä kokonaisella WHL-kaudellaan 2012–2013 hän teki 62 runkosarjaottelussa tehot 16+18=34 sekä 15 playoff-ottelussa tehot 2+4=6.